અમદાવાદ: મણિનગર-વટવા રેલવે લાઈન પર છેલ્લા એક દાયકાથી ટ્રેનની અડફેટમાં આવતા લોકોને બચાવવા માટે અથવા તો મોતને ભેટેલા અનેક લોકોના મૃતદેહને હોસ્પિટલમાં પોસ્ટમોર્ટમ માટે મોકલીને સેવાનું કામ કરતા કાળુભાઇ નામની સેવાભાવી વ્યક્તિ ખુદ ટ્રેનની અડફેટમાં આવી મોતને ભેટ્યા હતા. કોઇ પણ વ્યકિત ટ્રેનની અડફેટમાં આવી ગઇ હોય અથવા તો કોઇએ ટ્રેન નીચે પડતું મૂકીને આત્મહત્યા કરી હોય ત્યારે રેલવે પોલીસ કે સ્થાનિક પોલીસ પહોંચે તે પહેલાં મ‌િણનગર વિસ્તારમાં રહેતા કાળુભાઇ દેવીપૂજક પહોંચી જતા અને મૃતકના કપાયેલા અંગોને ભેગા કરીને સેવાનું કામ કરતા હતા. ફ્રૂટની લારી ચલાવીને પોતાનું અને પરિવારનું ગુજરાન ચલાવતા કાળુભાઇ ગઇ કાલે ટ્રેનની અડફેટમાં આવીને મોતને ભેટ્યા છે.